Bruk av presentasjonskonsollen

Innhald

# Bruka presentasjonskonsollen

Presentasjonskonsollen viser presentasjonen på ein ekstern skjerm (projektor eller stort fjernsyn) medan kontrollelementa for presentasjonen vert viste på dataskjermen.

Presentasjonskonsollen gjev ekstra kontroll på lysbiletvisinga ved å bruka ulik vising på dataskjermen og skjermen sett av publikum. På dataskjermen vert det gjeldande lysbiletet og det neste lysbiletet vist saman med eventuelle notat og ei presentasjonsklokke.

Presentasjonskonsollen verkar berre på operativsystem som har støtte for å visa fleire skjermar og berre når to skjermar er tilkopla. Den eine skjermen kan vera skjermen til den berbare datamaskinen.

## Aktivering av presentasjonskonsollen

Slik slår du på presentasjonskonsollen

- Vel Lysbiletframvising → Innstillingar for lysbiletframvising

- Vel anten Fullskjerm eller Som vindauge i nedtrekkslista Vis → Presentasjonskonsoll.

Slik slår du på presentasjonskonsollen

- Kopla ein ekstra skjerm til datamaskinen,

- Byrja lysbiletframvisinga. Det kan gjerast ved å trykkja F5 eller Shift-F5 eller ved å velja Lysbiletframvising → Start på første lysbilete eller Start på gjeldande lysbilete.

## Kontrollelementa i presentasjonskonsollen

- Førre: flytt til førre lysbilete

- Neste: flytt til neste lysbilete

- Notat: vis notatmodus for presentasjonskonsollen.

- Lysbilete: vis modus for lysbiletsorteringa i presentasjonskonsollen

- Omstart: startar stoppeklokka for lysbiletframsyninga på nytt,

- Byt: Byt visinga mellom dataskjermen og publikumsskjermen.

- Lukk: Gå tilbake til normalmodus frå notat- eller lysbiletsorteringsmodus.

## Tastatursnarvegar i presentasjonskonsollen

Når du køyrer ei lysbiletframsyning i presentasjonskonsollen, kan du bruka desse tastane:

Handling | Tast(ar)
--- | ---
Neste lysbilete eller neste effekt | Venstreklikk, pil høgre, pil ned, mellomrom, Page Down, Enter, Return
Førre lysbilete eller førre effekt | Høgreklikk, Pil venstre, Pil opp, Page Up, Rettetast
Bruk musepeikaren som penn | 'P'
Fjern alt blekk frå lysbiletet | 'E'
Første lysbilete | Heim
Siste lysbilete | Slutt
Førre lysbilete utan effektar | Alt+Page Up
Neste lysbilete utan effektar | Alt + Page Down
Slå av eller på svart skjermbilete | «B», «.»
Slå av eller på kvit skjerm | 'W', ','
Avslutt lysbiletframvisinga | Escape, «-»
Gå til lysbiletnummer | Eit tal følgt av «Enter»
Auk eller minsk storleiken på skrifta for merknadar | «G», «S»
Rull opp eller ned i merknadane | «A», «Z»
Flytt innsetjingsteiknet i merknadsvisinga framover/bakover | «H», «L»
Vis presentasjonskonsollen | Ctrl + «1»
Vis presentasjonsnotata | Ctrl + «2»
Vis lysbiletoversikta | Ctrl-'3'
Byt skjermar | KommandoCtrl + '4'
Slå av peikaren som penn | KommandoCtrl + 'A'

## Presentasjonskonsollmodus

### Normalmodus

I normalmodus vert det gjeldande lysbiletet vist til venstre og det neste lysbiletet til høgre på dataskjermen.

### Modus for notatside

I notatmodus vert det gjeldande lysbiletet vist til venstre, notata til høgre og neste lysbilete under det gjeldande lysbiletet.

### Lysbiletsorteringsmodus

Lysbiletsorteringsmodus viser alle lysbileta på dataskjermen slik at du kan velja kva lysbilete som skal visast utanfor normal rekkjefølgje.

Liknande emne

Handbok for fjernstyring av presentasjon